Waldimar: Tyd vir Groot Trek weg van ekstreme | Netwerk24
Valke kla 3 polisiebeamptes aan
Die Noord-Kaapse Valke het drie polisiebeamptes van die Upington-kantoor se misdaadvoorkomingseenheid van rampokkery en regsverydeling aangekla.
2 mans vas ná taxi motorfietsryer tref, hom aanrand
Twee mans is in hegtenis geneem vir ernstige aanranding en roekelose en nalatige bestuur in Milnerton, Kaapstad, nadat hulle ’n man op ’n motorfiets raakgery en aangerand het.
2 vas oor onwettige sigarette van R5 miljoen
Die Valke en die polisie se misdaadintelligensie-eenheid het twee mans vasgetrek met onwettige sigarette ter waarde van meer as R5 miljoen in hul besit.
Twaalf skolepette wag op nuwe base
Sal ’n Suid-Afrikaanse Skole-pet as genoeg aansporing vir vanjaar se spelers tydens die Khaya Majola-week dien?
Skuimkop: Saru se gesloer laat ’n mens Luyt mis
Hoe meer Skuimkop blootgestel word aan deesdae se rugbyadministrateurs, hoe meer verlang hy terug na die dae van Louis Luyt.
Jaaroorsig: Leeus lei SA aanslag in Superrugby
Vir die tweede jaar agtereenvolgens moes die Leeus daarmee tevrede wees om die strooijonker in die Super-rugbyreeks te wees en nie die bruidegom nie.
Steinhoff-krisis pootjie reëlings oor Shoprite
Die skouspelagtige ineenstorting in die aandeelprys van Steinhoff International Holdings is nou ’n speek in die wiel van Christo Wiese se planne om sy kleinhandelbates in Afrika saam te voeg.
Doen só veilig Kersinkope aanlyn
Hoewel dit heeltemal veilig is om al jou Kersinkopies aanlyn te doen, moet verbruikers weet waarvoor om op die uitkyk te wees om hulself teen ’n skelmspul te beskerm.
Afrika se donker geheim
Die onlangse video van CNN wat wys hoe slawe in Libië opgeveil word, is wêreldwyd met ongeloof en skok begroet. Slawerny in 2017? En tog is dit eintlik net ’n herhaling van ’n tragiese tydperk in die mens se geskiedenis en van ’n praktyk wat tot onlangs nog wettig was.
Topdog delf nog dieper in musiek
Die bekende Kaapstadse orkes Topdog SA neem gehore vir ’n paar dae in Desember op ’n reis deur inheemse musiek. Dis die tweede aflewering in die reeks Nama Jazz en dit word van 28 tot 31 Desember in die Kunstekaap-sentrum aangebied.
Veelsydige fliekNET vanaf 16 Des. tot 12 Jan.
kykNET se fliekkanaal maak Saterdag ’n vierde buiging.
KYK: Bevestig Khloé sy is swanger?
Dalk is hierdie die oomblik waarop al wat ’n Kardashian-aanhanger wag!.
Gesin gee vakansie prys om seun te help loop
’n Toevallige ontmoeting langs die pad het Michael Kgolane (9) se lewe verander.
KYK: Die natuur spog alweer in dié lesersfoto's
Na 'n eerste sarsie lesersfoto's het die bydraes begin instroom. Hier volg nog gewilde bydraes van Die Burger se lesers.
Die nuwe ‘pop-up’-tendens het in November in die vorm van ’n opskietkamp in die Overbergkamp uitgeslaan. Waaroor gaan dit?
Deur Waldimar Pelser 17 September 2017 13:36
‘Die ekstremis is altyd min of meer gevaarlik, maar nêrens is hy gevaarliker as in die politiek nie. In ’n land soos ons s’n gaan die kuns van regering veral daaroor om verskille met mekaar te versoen eerder as om daardie verskille te beklemtoon.”
Nee, hierdie is nie iets wat ek die afgelope week op Jacaranda FM gehoor of gelees het op die Facebookblad van die soveelste wit mens wat aandring op ’n oog vir ’n oog in die nadraai van die Tumi Morake-debakel nie.
Dit is die woorde uit 1931 van Mackenzie King, legendariese eerste minister van Kanada, aan ’n ondersteuner van die Liberale Party.
King se sober opmerking het my laat verlang na ’n plek wat ek nie meer ken nie, ’n plek wat op die meeste kaarte van Suid-Afrika se politieke landskap omtrent nie meer bestaan nie: Die middelgrond.
Aan topografiese ekstremiteite het ons geen tekort nie: Van die dramatiese kuslyn tot die lemagtige bergspitse spog ons land met geografiese uitskieters. ’n Mens vergeet maklik van die doodgewone tussenin.
Ons vingers is deesdae ewig gereed om ’n vernietigende twiet af te vuur.
Net so, in die nasionale gesprek, is die ekstreme tans oordonderend. Louwarm is passé. Dié wat die kuns probeer beoefen om verskille met mekaar te versoen in ’n land wat ooglopend van verskille bars, en waarin daar geen politieke leiers is wat ekstreme met mekaar kan versoen nie, is sissies.
Ons fikseer en reageer eerder op Black First Land First se anti-wit-propaganda, hul blatante haatspraak, hul oproepe tot geweld, asof dit aanduidend van die “swart mening” is.
En ons raak rasend oor Steve Hofmeyr of oor die reaksie op die omroeper Tumi Morake se poging om swart pyn op radio te verwoord, asof dit aanduidend van die “wit mening” is.
Is ons voorkeur-antwoord op ’n gebroke gesprek werklik om elke keer in die oortreffende trap te reageer, om haatspraak te skree, om ’n klag in te dien?
Ons vingers is deesdae ewig gereed om ’n vernietigende twiet af te vuur, die sneller op Facebook te trek, die wandade teen ons in kommentaar­kolomme te wreek.
Kyk na sosiale media en sien self: Suid-Afrikaners is fyngevoelig, aggressief en rassisties. Ons gun mekaar niks en verseg te gereeld om mekaar se pleidooie aan te hoor.
Ek skryf nie vir ’n swart gehoor nie – Rapport se lesers is oorweldigend wit en bruin. So dit loon nie om daardie minderheid swart Suid-Afrikaners wat wurms in hul breine het, wat mense soos ek dood wens, hier te woord te probeer staan nie.
Ek kan my net beroep op die ordentlikheid wat ek glo oorweldigend aanwesig is in die gemeenskap waarvan ek ’n lid is wanneer ek vir ’n 2017-“Groot Trek” na die middelgrond pleit.
Kom ons slaan tent op daar waar ons dié wat anders dink en lyk as ons by die watergat sal raakloop.
Ek glo nie Tumi Morake is ’n vyand van wit mense omdat sy haar mond uitgespoel het oor die dralende verontwaardiging van swart Suid-Afrikaners van wie verwag word om hul bitterheid te bêre nie.
Afrikaners veral behoort daarvoor waardering te hê dat die verhale van ongeregtigheid teen ons eie mense vir geslagte nog oorvertel is, en dat die verhale van ongeregtigheid teen swart Suid-Afrikaners nog vir lank oorvertel sal word.
Dis nie ’n patologie nie. Dit is doodnormaal.
Dit beteken nie dat ek glo dit is produktief om in die verlede te leef nie – ons voorouers het self besef dat jy in ’n stadium moet aanbeweeg. Maar dit was nie ’n Brit wat hulle indertyd tot dié insig gebring het nie. En dit het gebeur – in daardie gevalle waar aanbeweeg hoegenaamd ’n opsie was – wanneer hulle self gereed was daarvoor.
Wit mense kan nie vir swart of bruin mense voorskryf hoe hulle hul eie subjektiewe pyn oor wat met hulle of hul ouers en dié se voorouers gebeur het, moet verwoord nie. Dis gewoon nie ons plek nie.
As elke kwetsende of ongemaklike opmerking deur swart Suid-Afrikaners beantwoord gaan word met ’n pleidooi vir vergelding, of ’n boikot à la Spur, dan gaan ons die voornemende setlaars opnuut van die ideologiese middelgrond verjaag. Ons kan ’n oog vir ’n oog nie bekostig nie.
Meer oor: Waldimar Pelser | Dis Die Punt
SAUK, Bemawu bereik ooreenkoms
Ontleders sê oor invloed van hofuitsprake
Lang tronkstraf wink dalk vir Jooste
NUK praat vóór konferensie oor hofuitsprake
Man gevonnis wat kinders ontvoer, seksueel aanrand
Kykers: ‘Boer Johan speel siek game’
Don se regslui baklei oor geld